“Імпэт” — пастаянны ўдзельнік фестываляў беларускай песні і паэзіі ў г. Маладзечна, рэгіянальнага свята-конкурсу майстроў лозапляцення “Лазовыя карункі”. У 2008 годзе “Імпэт” прымаў удзел у міжрэгіянальным конкурсе самадзейных паэтаў і кампазітараў ”Песні сунічных бароў” у г. Ліёзна Віцебскай вобласці, дзе Г.В. Кутас атрымала дыплом лаўрэата ІІ ступені ў намінацыі “Лепшы музычны твор”, у 2011 годзе – у Рэспубліканскім свяце “Дажынкі-2011”. “Імпэт” – удзельнік усіх канцэртных праграм, якія ладзяцца ў Вілейскім ГДК да розных знакавых мерапрыемстваў Вілейскага раёна. Удзельнікі калектыву з’яўляюцца членамі народнага клуба кампазітараў і паэтаў “Жывіца” Дзяржаўнай установы “Мінскі абласны цэнтр народнай творчасці”.